Man vas wat Reserwebank probeer omkoop | Nuus24
Man vas wat Reserwebank probeer omkoop
Johannesburg – 'n Chinese man is in Pretoria in hegtenis geneem nadat hy na bewering probeer het om 'n amptenaar van die Suid-Afrikaanse Reserwebank om te koop, het die Valke Saterdag gesê.Die 41-jarige verdagte is Vrydagmiddag vasgetrek, het kaptein Paul Ramaloko van die Valke gesê.Die besigheidsman het glo probeer om die amptenaar met R100 000 om te koop sodat hy sy R2,5 miljoen kan terugkry, wat verlede jaar deur die owerhede gekonfiskeer is weens 'n ondersoek teen hom.Hy sal Maandag in die handelshof in Pretoria verskyn.Volg Nuus24 op Twitter.